"Pădure în loc de cimitir“. În Olanda e utilizat "sicriul viu“, o alegere ușor bizară, dar tot mai populară.
În Olanda a început să fie utilizat "sicriul viu“. "Sicriul viu“ este un cocon din ciuperci, care descompune rapid corpul. Inventatorul "Living Cocoon“ spune că moartea unui om prelungește viața naturii. Sicriul din ciuperci permite "reîntoarcerea la ciclul vieții“. "Living Cocoon“ are dimensiunile și aspectul unui sicriu clasic. Un astfel de "sicriu viu“ costă 1.500 euro.
Să dăruiești viață și după moarte. E o afirmație tot mai la modă printre oamenii care aleg să-și doneze trupul naturii. O alegere ușor bizară, dar tot mai populară.Vine din Olanda și le propune oamenilor să înlocuiască sicriele clasice cu – atenție – sicrie vii – făcute din ciuperci. Au scopul, spune inventatorul, de a da ceva înapoi naturii.Denumite LIVING COCOON – sicriele sunt făcute dintr-o specie de ciuperci care grăbește descompunerea trupului și transformarea sa în nutrienți. Că totul să aibă sens, ele – sicriele – sunt plantate în pădure.Spre deosebire de costurile unei înmormântări la Belu, până la 20 de mii de euro cu tot cu loc, sicriul la modă în Olanda costă 1.500 euro."Am creat și crescut primul sicriu viu, care îți permite să redevii una cu natura; să hrănești planeta și să formezi o resursă valoroasă care să dea viață. Ești reziduu sau îngrașământ? Pădure în loc de cimitir. Hai să închidem circuitul naturii“.